Oscar za najbolji film

**Oscar za najbolji film** je jedna od nagrada Oscara koju godišnje dodjeljuje Akademija filmskih umjetnosti i nauka (AMPAS) producentima filmova koji rade u filmskoj industriji i jedina je kategorija u kojoj svaki član ima pravo da podnese nominaciju. Nagrada za najbolj film se smatra najvažnijim Oscarom, jer objedinjava režiju, glumu, filmsku muziku, scenarij, montažu i druge napore koji se ulažu u film. Prema tome, nagrada za najbolji film je konačna nagrada svake svečanosti dodjele Oscara. U pozorištu Dolby Theatre u Los Angelesu, gdje se održava ceremonija dodjele nagrada Akademije od 2002, prikazuje se svaki film koji je osvojio ovu nagradu, još od samog početka dodjele nagrada. Zaključno s 92. dodjelom "Oscara" bilo je ukupno 563 filmova koji su imali nominacije za ovu kategoriju i 92 pobjednika.

## Historija 
### Izmjene u kategorijama 
Na svečanosti 1. dodjele "Oscara" za 1927. i 1928. postojale su dvije kategorije koje su jednako smatrane kao najvažnije: *Izvanredan film* i * Jedinstvena i umjetnička produkcija*. Prvi film koji je dobio nagradu za *Izvanredan film* je bio ratni epski film *Krila*, a nagradu za * Jedinstvenu i umjetničku produkciju* je osvojio film *Zora*; obje nagrade su bile namijenjene da odaju priznanje za različite i jednako važne aspekte vrhunskog filmskog stvaralaštva. Sljedeće godine, Akademija je ukinula nagradu za *Jedinstvenu i umjetničku produkciju*, i retroaktivno je odlučeno da  nagrada koju je osvojio film *Krila* ostaje najvažnija od svih ostalih nagrada. Iako je nagrada zadržala naslov *Izvanredan film* za narednu svečanost, tokom godina desilo se nekoliko promjena, i tek je 1962. ova kategorija dobila naziv **Oscar za najbolji film**.

Od 2014. "posebna pravila za nagradu najboljeg filma godine" ograničavaju primaoce na one koji ispunjavaju dva glavna zahtjeva:
* oni s filmskim kreditom kao "producenti" ili "u produkciji"
* tri ili manje od tri producenta koji su doprinijeli najvećim dijelom procesu produkcije
Pravila dopuštaju *bona fide* timu ne više od dvoje ljudi koji se smatraju jednim producentom, ako dvije osobe imaju uspostavljeno producentsko partnerstvo najmanje prethodnih pet godina, i da su tokom tog vremena kao producentski tim producirali najmanje pet filmova za javno prikazivanje u kinima.
Od 2014, samo Izvršni odbor producenata može napraviti takve izuzetke ali samo u "rijetkim i vanrednim okolnostima." 

### Povećan broj nominacija 
24. juna 2009, AMPAS je objavio da će se broj nominiranih filmova za nagradu u ovoj kategoriji povećati sa 5 na 10, počevši od 82. dodjele "Oscara (2009). Ekspanzija je povratak na početne godine Akademije između 1930. i 1940, kada je 8-12 filmova bilo nominirano. "Imati 10 najboljih filmskih nominacija omogućiti će glasačima Akademije da prepoznaju i uključe neke od fantastičnih filmova koji se često pojavljuju u drugim kategorijama Oscara, ali su istisnuti iz utrke za glavnu nagradu," kazao je predsjednik AMPAS-a Sid Ganis u na konferenciji za novinare.

Ostale kontroverze uključuju i nedostatak animiranih filmova. Disney-jev *Ljepotica i zvijer* je postao prvi film sa ovom nominacijom, zatim slijedi Disney-Pixar-ov *Up* i *Toy Story 3* koji su bili nominirani nakon što je Akademija proširila broj kandidata; nijedan film naučne fantastike nije osvojio nagradu i pored niza uspješnih kandidata; samo jedan film fantazije je osvojio nagradu *Gospodar prstenova:povratak kralja*, 2003; samo dvije komedije *Zaljubljeni Shakespeare*, 1998 i *Umjetnik*, 2011 su osvojili nagradu u zadnjih 30 godina. Također sve do danas, nijedan dokumentarac nije bio nominiran za najbolji film.

Dvanaest filmova isključivo finansiranih izvan SAD-a su osvojili Oscara za najbolji film, od kojih je jedanaest koji su bili finansirani, djelimično ili u cjelini, od strane Ujedinjenog Kraljevstva. Ti filmovi su hronološki: *Hamlet*, *Most na rijeci Kwai*,  *Lawrence od Arabije*, *Tom Jones*, *Čovjek za sva vremena*, *Oliver!*, *Vatrene kočije*, *Gandhi*, * Posljednji kineski car*, *Milioner s ulice* i *Kraljev govor*. Dvanaesti film, *Umjetnik*, finansirala je Francuska.

## Dobitnici i nominirani 
### 1920-e 
### 1930-e 
### 1940-e 
### 1950-e 
### 1960-e 
### 1970-e 
### 1980-e 
### 1990-e 
### 2000-te 
### 2010-e 
### 2020-e 
## Također pogledajte 
* BAFTA za najbolji film
* Zlatni globus za najbolji film - drama
* Zlatni globus za najbolji film - komedija ili mjuzikl
* Spisak filmova

## Reference 
## Vanjski linkovi 
* Oscars.org (službena stranica Akademije)
* Oscar.com (službena stranica za promociju ceremonije)
* The Academy Awards, baza podataka  (službena stranica)

*
Kategorija:Nagrade za najbolji film